Source: https://www.rup.ee/pluss/e-ajakiri/02-17-2015/huvitise-maksmine-toolepingu-ulesutlemise-etteteatamistahtaegasid-jargimata-jatmise-korral
Timestamp: 2020-05-31 13:47:48+00:00
Document Index: 2866666

Matched Legal Cases: ['§ 97', '§ 97', '§ 88', '§ 97', 'kohus ', 'kohus ', '§ 100', 'Riigikohus ']

Hüvitise maksmine töölepingu ülesütlemise etteteatamistähtaegasid järgimata jätmise korral - Pluss
http://www.riigikohus.ee/?id=11&tekst=RK/3-2-1-172-14
Riigikohtu 25.02.2015 lahend nr 3-2-1-172-14
TLS § 97 lg 2 p 4
Hageja töötas AS-s X (kostja) juures. Hageja sai töökohustusi täites vigastada, mille tulemusena kaotas töövõime. Kostja ütles hageja töölepingu erakorraliselt üles. Hageja esitas töövaidluskomisjonile avalduse. Töövaidluskomisjon rahuldas hageja avalduse osaliselt, mõistes kostjalt hageja kasuks hüvitise töölepingu erakorralisest ülesütlemisest vähem ette teatamise eest. Kostja esitas hagi maakohtusse, mis jäeti rahuldamata ja kostjalt hageja kasuks hüvitis välja mõistmata. Hageja esitas apellatsioonkaebuse, mis rahuldati. Kostja esitas kassatsiooni.
2. Töölepingu seaduse (TLS) § 97 lg-s 2 sätestatud tähtajad on seotud töötaja töösuhte kestusega tööandja juures, mis käesoleval juhul oli üle kümne aasta. Kui tööandja ütleb töölepingu TLS § 88 lg 1 p 1 alusel erakorraliselt üles töötaja töövõime vähenemisel terviseseisundi tõttu, on ta üldjuhul kohustatud järgima TLS § 97 lg-s 2 sätestatud etteteatamistähtaegu.
3. Ringkonnakohus vaidluse lahendamisel ei arvestanud kostja esitatud kõigi asjaoludega ega kaalunud piisavalt poolte huve. Samuti ei ole ringkonnakohus oma otsuses kõiki esitatud seisukohti põhjendanud. Asja uuel lahendamisel tuleb ringkonnakohtul kõiki asjaolusid ja poolte huve arvestades võtta põhjendatud seisukoht, kas kostjal on kohustus maksta hagejale hüvitist TLS § 100 lg 5 alusel.
Riigikohus rahuldas kassatsiooni osaliselt, saates asja uueks lahendamiseks ringkonnakohtule.